कांग्रेस सांसद बोले- PM को नहीं पता कि भारत में पिता का सरनेम लगाते हैं
Rahul Gandhi Vs Narendra Modi Nehru Surname Remark - Why Some Members of the Nehru-Gandhi Family Don't Use It कांग्रेस सांसद राहुल गांधी ने सोमवार को कहा कि PM नरेंद्र मोदी ने उनका अपमान किया है। PM की संसद में स्पीच का जिक्र करते हुए राहुल ने कहा- उन्होंने कहा कि मेरे नाम में गांधी क्यों है,
कांग्रेस सांसद राहुल गांधी ने सोमवार को कहा कि PM नरेंद्र मोदी ने उनका अपमान किया है। PM की संसद में स्पीच का जिक्र करते हुए राहुल ने कहा- उन्होंने कहा कि मेरे नाम में गांधी क्यों है, नेहरू क्यों नहीं है। यह मेरा अपमान है।’ राहुल ने कहा कि भारत में पिता का सरनेम लगाते हैं। शायद मोदी ये नहीं समझते हैं।
राहुल ने केरल में अपने संसदीय क्षेत्र वायनाड में एक सभा को संबोधित करते हुए कहा कि प्रधानमंत्री नरेंद्र मोदी अडाणी का नाम अपने मुंह पर नहीं लाते हैं। PM नरेंद्र मोदी राज्यसभा और लोकसभा में अपनी बात रखते हैं, लेकिन एक बार भी अडाणी का नाम उनके मुंह पर नहीं आता है। इसका मतलब है कि सरकार इस दलदल में बुरी तरह फंसी हुई है। जांच से सरकार क्यों भाग रही है?
मेरे अपमान से कुछ नहीं होगा
राहुल ने कहा कि PM खुद को बहुत ताकतवर समझते हैं। उन्हें लगता है कि सब उनसे डर जाएंगे, लेकिन उन्हें शायद पता नहीं कि वे आखिरी शख्स होंगे जिनसे मुझे डर होगा। मैंने संसद में जो भी कहा सच कहा था और इसलिए मेरे मन में डर नहीं था। मेरे अपमान से कुछ नहीं होगा। सच तो सामने आ ही जाएगा।
राहुल ने कहा कि मेरा चेहरा देखिए और जब वे बोलते हैं तो उन्हें देखिए। देखिए बोलते हुए उन्होंने कितनी बार पानी पिया। पानी पीते हुए भी उनके हाथ कांप रहे थे। मेरे भाषण के एक हिस्से को संसद की कार्यवाही से हटा दिया गया, लेकिन PM के शब्द नहीं हटाए गए। मैंने किसी का अपमान नहीं किया। मैंने जो कहा उसके संबंध में मुझे सबूत दिखाने के लिए कहा गया था और मैंने लोकसभा अध्यक्ष को एक पत्र लिखा है जिसमें उन्होंने सबूत के साथ हर बिंदु को हटा दिया है।
मैंने केवल कुछ तथ्यों को उठाया
इस देश में हर किसी के लिए संसद की कार्यवाही देखना, देश में क्या हो रहा है यह जानना महत्वपूर्ण है। PM और अडाणी के बीच साठगांठ को समझना इंपोर्टेंट है। राहुल बोले- कुछ दिन पहले मैंने संसद में हमारे प्रधानमंत्री और अडाणी के रिश्ते के बारे में भाषण दिया था। मैंने बेहद विनम्र और सम्मानजनक ढंग से अपनी बात रखी। मैंने किसी भी तरह की खराब भाषा का इस्तेमाल नहीं किया, ना किसी को अपशब्द कहे, मैंने केवल कुछ तथ्यों को उठाया।
अडाणी के लिए नियम बदल दिए गए
मैंने केवल ये बताया कि अडाणी किस तरह PM के साथ विदेशों की यात्रा करते हैं और उसके तुरंत बाद इन देशों में उन्हें ठेके मिल जाते हैं। मैंने ये बताया कि किस तरह नियमों को बदला गया ताकि अडाणी को ये एयरपोर्ट मिल सकें। पहले जिन लोगों के पास एयरपोर्ट के संचालन का अनुभव नहीं होता था वो आवेदन नहीं कर सकते थे, लेकिन अडाणी को प्रोसेस में शामिल कराने के लिए नियम बदल दिए गए।
नीति आयोग और अन्य संस्थानों ने इस पर टिप्पणी की और कहा कि उन्हें अनुमति नहीं दी जानी चाहिए, लेकिन फिर भी उन्हें अनुमति दी गई। श्रीलंका में एक सार्वजनिक सुनवाई के दौरान एक अधिकारी ने ये कहा कि PM मोदी ने अडाणी को बंदरगाह का ठेका देने के लिए दबाव बनाया था।
अडाणी और प्रधानमंत्री ऑस्ट्रेलिया जाते हैं और भारत का स्टेट बैंक अडाणी को एक खदान प्रोजेक्ट के लिए एक अरब डॉलर का क़र्ज़ दे देता है। मेरे भाषण देने के बाद मेरे भाषण के अधिकतर हिस्से को संसद के रिकॉर्ड में दर्ज नहीं किया गया।
अडाणी-अंबानी का नाम एक साथ लेना PM का अपमान मान लिया गया है
दरअसल अडाणी और अंबानी का नाम एक साथ लेना प्रधानमंत्री का अपमान मान लिया गया है, लेकिन आप प्रधानमंत्री और उनकी साथ में तस्वीरें इंटरनेट पर देख सकते हैं। जब PM किसी देश में होते हैं तो अडाणी किसी जादू से वहां पहुंच जाते हैं। मैंने जो कुछ भी कहा था वो सब इंटरनेट पर मौजूद है। आप ये सवाल पूछिए गूगल से और आपको सब कुछ मिल जाएगा।
संसद में राहुल और PM मोदी ने क्या कहा? जानने के लिए नीचे दी गई खबरें पढ़ें...
राहुल ने पूछा- अडाणी और PM का क्या रिश्ता:कहा- अमीरों की लिस्ट में 2 नंबर पर कैसे आए, BJP बोली- माल्या को किसने बढ़ाया
लोकसभा में मंगलवार को कांग्रेस नेता राहुल गांधी ने गौतम अडाणी और हिंडनबर्ग रिपोर्ट पर सरकार और प्रधानमंत्री नरेंद्र मोदी से सवाल पूछे। राहुल ने 45 मिनट की स्पीच की शुरुआत भारत जोड़ो यात्रा के दौरान पूछे गए लोगों के सवालों से की। फिर इन्हीं सवालों का हवाला देते हुए गौतम अडाणी के मुद्दे पर आ गए। पढ़ें पूरी खबर...
विपक्ष पर मोदी का तंज, कहा- नेहरू महान थे तो परिवार का कोई व्यक्ति उनका सरनेम क्यों नहीं रखता
प्रधानमंत्री नरेंद्र मोदी ने गुरुवार को राज्यसभा में राष्ट्रपति के अभिभाषण पर जवाब दिया। सरकारी योजनाओं का नाम बदलने को लेकर PM ने कहा- किसी कार्यक्रम में अगर नेहरूजी के नाम का उल्लेख नहीं हुआ तो कुछ लोगों के बाल खड़े हो जाते थे। लहू गर्म हो जाता था। मुझे ये समझ नहीं आता कि उनकी पीढ़ी का कोई व्यक्ति नेहरू सरनेम रखने से डरता क्यों है। पढ़ें पूरी खबर...